જીતવા માટે મળેલ ૧૭૬ રનમાં ટાર્ગેટના જવાબમાં ભારતે ચોથા દિવસે પોતાની ઇનિંગમાં એક વિકેટે ૨૩ રનથી આગળ રમવાનું શરૂ કર્યું. ચોથા દિવસે રમવા ઉતરેલી ટીમ ઇન્ડિયાની બેટિંગ લાઇન હેરાથની ફિરકીમાં એવી ફસાઇ ગઇ કે તેમાંથી બહાર નીકળવું અશક્ય બન્યું. હેરાથે માત્ર ૪૭ રન આપી સાત વિકેટ ઝડપતાં ભારત માત્ર ૧૧૨ રનમાં સમેટાઇ ગયું હતું. ભારતનો કોઇપણ બેટ્સમેન ટકી નહીં શકતાં ગાલેની પિચ ભારતીય બેટ્સમેનોની કબર બની ગઇ હતી. ભારત તરફથી એક માત્ર અજિંક્ય રહાણેએ સર્વાધિક ૩૬ રન બનાવ્યા હતા. અને શિખર ધવને ૨૮ રનની ઇનિંગ રમી હતી.